Държавен вестник, бр. 51, 2011 г., стр. 21

БРОЙ  51	
Д Ъ Р Ж А В Е Н  В Е С Т Н И К 	
СТР.  21  
ване, освен в случаите на наложени и влезли 
в сила забрани по чл. 43 ЗЧРБ и чл. 68 от 
Наказателнопроцесуалния кодекс.
Чл. 65. (1) Чужденец, чийто документ за 
задгранично пътуване е изгубен или уни­
щожен или е с изтекъл срок на валидност, 
може да напусне страната след издаване на 
редовен документ за задгранично пътуване 
или на документ за обратно завръщане от 
дипломатическото или консулското предста­
вителство на страната, чийто гражданин е. 
Чужденецът е длъжен да уведоми за новоиз­
дадения документ службите за администра­
тивен контрол на чужденците.
(2) Необходимите документи на лице без 
гражданство за напускане на Република 
България в случаите по ал. 1 се издават от 
дипломатическото или консулското пред­
ставителство на страната, в която лицето 
пребивава постоянно или обичайно.
Чл. 66. Дирекция „Консулски отношения“ 
на Министерството на външните работи 
издава документ за обратно завръщане на 
чужденец, когато държавата, чийто граж­
данин е чужденецът, няма дипломатическо 
или консулско представителство в Република 
България или те откажат да издадат съот­
ветния документ.
Чл. 67. На чужденеца се предоставя систе­
матично информация за неговите права и за­
дължения и за съществуващите възможности 
за контакт с национални, международни и 
неправителствени организации и органи и 
за включване в програма за подпомогнато 
доброволно връщане.
Г л а в а  ч е т в ъ р т а
ПРИНУДИТЕЛНИ АДМИНИСТРАТИВ­
НИ МЕРКИ
Чл. 68. (1) Органите по чл. 44, ал. 1 ЗЧРБ 
могат да не издадат заповед за налагане на 
принудителна административна мярка по 
чл. 39а, т. 2 и 3 ЗЧРБ, когато има сключен 
двустранен договор за приемане с друга 
държава – членка на ЕС, или когато има 
издадено разрешение за пребиваване или 
друго разрешение, даващо право на престой 
в друга държава – членка на ЕС.
(2) Органите по чл. 44, ал. 1 ЗЧРБ могат 
да отменят или да спрат изпълнението на 
принудителна административна мярка – заб-
рана за влизане, в случаите, когато чужде­
нецът докаже, че е напуснал територията на 
Република България в съответствие с предос­
тавения му срок за доброволно напускане.
Чл. 69. (1) Когато на чужденец е отнето 
или е отказано право на пребиваване в Репуб-
лика България или е приключила процедура 
по отказване, прекратяване или отнемане 
на особена закрила по Закона за убежището 
и бежанците, в документа за задгранично 
пътуване се полага щемпел от службите за 
административен контрол на чужденците, в 
който се отбелязва срокът за напускане на 
Република България.
(2) Когато спрямо чужденец е издадена 
заповед за принудителни административни 
мерки по чл. 41, 42, 42а или 42з ЗЧРБ, в до­
кумента за задгранично пътуване се полага 
щемпел от органите на дирекция „Мигра­
ция“ – МВР за наложената принудителна 
административна мярка.
(3) Когато отнемането на статут на дълго­
срочно пребиваващ не води до експулсиране, 
на съответното лице се разрешава да остане 
на територията на Република България, ако 
то отговаря на някое от основанията, дава­
щи право на пребиваване по ЗЧРБ, и ако не 
представлява заплаха за обществения ред и 
националната сигурност.
Чл. 70. Чужденец, на когото е отнето 
правото на пребиваване на основание чл. 40, 
ал. 1, т. 2 във връзка с чл. 10, ал. 1, т. 8 ЗЧРБ 
и не е напуснал страната в определения в 
заповедта срок, принудително се отвежда до 
границата съгласно заповедта по чл. 41 ЗЧРБ. 
До извеждането му от страната чужденецът 
се настанява в специализирано лечебно за­
ведение за болнична помощ.
Чл. 71. Когато чужденец с наложена при­
нудителна административна мярка по чл. 41, 
42 или 42а ЗЧРБ се извежда от Република 
България по въздушен път, той се придру­
жава от определени служители от службите 
за административен контрол на чужденците 
или други компетентни структури на МВР 
до страната, чийто гражданин е, или до 
страна, която той посочи и в която има 
право да влезе.
Чл. 72. (1) В заповедта по чл. 44, ал. 5 
ЗЧРБ се посочват съществуващите пречки 
чужденецът да напусне незабавно страната, 
населеното място, адресът на пребиваване 
на чужденеца и часът, в който той следва 
да се явява в дежурната част на територи­
алната структура на Министерството на 
вътрешните работи.
(2) Копие от заповедта по ал. 1 се изпра­
ща в съответната териториална полицейска 
служба за изпълнение.
(3) Явяването на чужденеца се отразява в 
специален регистър в дежурната част срещу 
подпис на чужденеца.
(4) Адресът на пребиваване на чужденците 
се посочва писмено, като се попълва адресна 
карта по образец съгласно приложение № 1.
Чл. 73. (1) Когато експулсирането по 
чл. 42а ЗЧРБ не може да се осъществи за 
сметка на чужденеца, органите на МВР уве­
домяват компетентните органи на другата 
държава – членка на ЕС, издали решението 
за експулсиране, за направените разходи във 
връзка с неговото изпълнение при спазване 
условията и реда на Решение 2004/191/ЕО на